CELEX: C2006/310/47
Language: et
Date: 2006-12-16 00:00:00
Title: Kohtuasi T-296/06: 19. oktoobril 2006 esitatud hagi — Dongguan Nanzha Leco Stationery versus nõukogu

16.12.2006   
            
            
               ET
            
            
               Euroopa Liidu Teataja
            
            
               C 310/25
            
         19. oktoobril 2006 esitatud hagi — Dongguan Nanzha Leco Stationery versus nõukogu
   (Kohtuasi T-296/06)
   (2006/C 310/47)
   Kohtumenetluse keel: inglise
   Pooled
   
      Hageja: Dongguan Nanzha Leco Stationery Mfg. Co., Ltd (Dongguan City, Hiina) (esindaja: A. P. Bentley, QC)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu määrus (EÜ) nr 1136/2006 osas, milles seda kohaldatakse hagejale; ja
            
         
               —
            
            
               mõista kohtukulud välja nõukogult.
            
         Väited ja peamised argumendid
   Hageja, kes on kangmehhanismide tootja Hiinas, taotleb nõukogu määruse (EÜ) nr 1136/2006, millega kehtestatakse Hiina Rahvavabariigist pärit kangmehhanismide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks (1), tühistamist osas, milles see puudutab hagejat.
   Oma hagi toetuseks väidab hageja, et on rikutud algmääruse (2) artikli 2 lõiget 10, kuna Ühenduse institutsioonid määrasid hageja ekspordihinna tehasest hankimise tasandil Hiinas, mis ei hõlma müügi-, üld- ja halduskulusid, samas kui normaalväärtus selliseid kulusid sisaldab.
   Lisaks väidab hageja, et on rikutud hea halduse ja hoolsa uurimise põhimõtteid, kuna Ühenduse institutsioonid ei kontrollinud ettevõtte, mille kaudu hageja oma tooteid müüb, andmeid müügi-, üld- ja halduskulude kohta, et teha kindlaks, kas hageja ekspordihind oleks tulnud määrata mitte hageja Hiinas asuva tehase hinnataseme, vaid eelnimetatud müügiettevõtte hinnataseme järgi.
   Lõpetuseks viitab hageja algmääruse artikli 2 lõike 7 ning hea halduse ja objektiivsuse põhimõtete rikkumisele, kuna Ühenduse institutsioonid muutsid ilma igasuguse objektiivse põhjenduseta normaalväärtuse kindlaksmääramise meetodit.
   
      (1)  ELT 2006 L 205, lk 1.
   
      (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 1996 L 56, lk 1; ELT eriväljaanne 11/10, lk 65).